b'\n_START_ARTICLE_\nViol \xc3\xaen grup\n_START_PARAGRAPH_\nViolul \xc3\xaen grup este atunci c\xc3\xa2nd un grup de oameni particip\xc4\x83 la violul unei singure victime. Violul care implic\xc4\x83 cel pu\xc8\x9bin doi sau mai mul\xc8\x9bi violatori (de obicei cel pu\xc8\x9bin trei) apare \xc3\xaen multe p\xc4\x83r\xc8\x9bi ale lumii. Cu toate acestea sunt insuficiente informa\xc8\x9bii sistematice cu privire la amploarea problemei._NEWLINE_Un studiu a ar\xc4\x83tat c\xc4\x83 infractorii \xc8\x99i victimele violului \xc3\xaen grup sunt de obicei mai tineri \xc8\x99i av\xc3\xa2nd o probabilitate mai mare de a fi \xc8\x99omeri. Violurile \xc3\xaen grup implic\xc4\x83 consum mai mare de alcool \xc8\x99i droguri, atacuri nocturne, abuz sexual grav \xc8\x99i mai pu\xc8\x9bin\xc4\x83 rezisten\xc8\x9b\xc4\x83 a victimelor \xc8\x99i folosirea a mai pu\xc8\x9bine arme dec\xc3\xa2t \xc3\xaen cazul violurilor individuale. Un alt studiu a constatat c\xc4\x83 agresiunile sexuale \xc3\xaen grup au fost mai violente, iar victimele au opus o rezisten\xc8\x9b\xc4\x83 mai mare dec\xc3\xa2t \xc3\xaen cazul agresiunilor sexuale individuale \xc8\x99i c\xc4\x83 victimele agresiunilor sexuale \xc3\xaen grup aveau o probabilitate mai mare de a c\xc4\x83uta ajutorul serviciilor de criz\xc4\x83 \xc8\x99i a poli\xc8\x9biei, de a inten\xc8\x9biona sinuciderea \xc8\x99i de a face terapie dec\xc3\xa2t cele implicate \xc3\xaen atacurile individuale.'